lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en en nl lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Draudzīgs sacensību gars vienoja novada sporta mīļotājus – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Draudzīgs sacensību gars vienoja novada sporta mīļotājus
Alojas novada dome02.09.201502.09.2015 Aktualitātes
Sestdien Latvijas Futbola federācijas Mācību un treniņu centrā „Staicele” valdīja sportiska konkurence, jo norisinājās novada sporta svētki. Uz tiem pulcējās visu pārvalžu pārstāvji, veidojot komandas, kuru sastāvā bija ne vien pašvaldības iestāžu darbinieki, bet arī uzņēmēji, biedrību aktīvisti un citi, visu vecumu novada iedzīvotāji. Svētkus organizēja Vidzemes Jaunatnes futbola centrs (VJFC) „Staicele”, sadarbībā ar Alojas novada domes Izglītības, kultūras un sporta (IKS) nodaļa.
Diena sākās ar dalībnieku, tiesnešu un organizatoru pulcēšanos stadionā. Vispirms visus uzrunāja sacensību galvenais tiesnesis Edgars Ozols. Viņš aicināja sportistus noskriet pirmo goda apli. Pēc tam vārds sveicienam tika dots Alojas novada domes priekšsēdētājam Valdim Bārdam. Arī viņš bija sacensību dalībnieks, startējot komandā “CADA” (Centrālās administrācijas un deputātu apvienotā komanda). Tad katru komandu ar sevi iepazīstināt lūdza IKS nodaļas vadītāja Dace Lāce, bet, pirms sākt spēkošanos, noteikumus paskaidroja spēļu tiesneši.
Dalībai dažādās disciplīnās visas dienas garumā kopumā pieteicās astoņas komandas, taču notika sacensība arī individuālajos pārbaudījumos – makšķerēšanā, šaušanā, šautriņu mešanā, bluķa cilāšanā, un orientējoties pa pilsētu. Komandas spēkojās futbolā, strītbolā, volejbolā, virves vilkšanā un stafetē. Lielu jautrību gan dalībniekiem, gan skatītājiem sagādāja pārbaudījumi „Lidojums” un „UPS”. Vienā no tiem ar lidojošo šķīvīšu palīdzību bija jānotriec pildītas plastmasas ūdens pudeles, bet otrā komandai, apsēžoties aplī ap bļodu, kura pildīta ar ūdeni, tā bija ar kājām jāpaceļ un pēc iespējas ilgāk jānotur augšā. Īpašs pārbaudījums bija sagatavots komandu kapteiņiem un viņu vietniekiem disciplīnā „Lielais boss”, kur tika pārbaudīta gan veiklība un precizitāte, gan spēks un sadarbības spējas. Paralēli spraigajām sacīkstēm, visus nogurušos un izsalkušos spēcināja garda, uz ugunskura vārīta zupa.
Lai gan laikapstākļi lutināja, dienas noslēgumā, sākoties apbalvošanai, sākās arī stiprs lietus. Tas gan netraucēja svētku noslēguma norisi. Šķiet, spraigākā sacensība notika tieši virves vilkšanā, jo dalībnieki uzdevumu uztvēra ļoti nopietni. Rezultātā uzvarētāja laurus plūca komanda „Karlo auto”, aiz sevis atstājot „Staiceli” un „Ugunsdzēsējus”. Futbolā komandu konkurencē uzvarēja vietējo komanda „Staicele”, strītbolā 1.vietu ieguva Alojas Ausekļa vidusskolas sportisti, uzvarētāji volejbolā un stafetē – „Brīvzemnieki”, pārbaudījumā „Lidojums” labākie bija komanda „Braslava”, bet pilno ūdens bļodu ar kājām visilgāk noturēja „Ugunsdzēsēji”, savukārt disciplīnā „Lielais boss” vislabāk sastrādājās „Draugu dārza” pārstāvji. Labākie makšķernieki bija „Karlo auto” komandā, bet šaušanā pa skrejošu mežacūku precīzākie – „Staicele”. Šī komanda ieguva 1.vietu arī visu pārbaudījumu kopvērtējumā. Uzvarētāja kausu no galvenā tiesneša rokām devās saņemt Staiceles pilsētas un pagasta pārvaldes vadītājs Einārs Bērziņš. 2.vieta „Braslavai”, bet 3.vietu ieguva „Brīvzemnieki”. Atvadoties, visus uzrunāja Izglītības, kultūras un sporta jautājumu komitejas priekšsēdētāja Inga Mauriņa – Kaļva, visiem sirsnīgi pateicoties par aktīvo dalību un izturību, un aicinot sniegt ierosinājumus nākamā gada sporta svētku organizēšanai.
Svētku norise aplūkojama fotogalerijā zemāk.
← Augusta Domes sēdēs
Zinību diena Ozolmuižas pamatskolā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.